Document ID: /roh_data/filtered/Bilingualer_Corpus_interleaved-it-rm.jsonl.gz/542

This is a text translated from Italian to Rumantsch Grischun.
Legionella in alcuni impianti dell'acqua calda di cliniche, ospedali e case di cura

In sei dei 69 impianti dell'acqua calda di cliniche, ospedali e case di riposo e di cura dei Grigioni, sottoposti ad analisi da parte del Laboratorio chimico per il controllo delle derrate alimentari e della protezione dell'ambiente, sono state rilevate tracce di contaminazione da parte di batteri di legionella. Queste impurità sono state tuttavia eliminate immediatamente o in gran parte ridotte grazie alle misure adottate.

La primavera scorsa, su mandato del Dipartimento di giustizia, polizia e sanità, il Laboratorio chimico ha effettuato delle analisi su 111 impianti di miscelazione dell'acqua calda in 69 strutture tra ospedali, cliniche e case di riposo e di cura. Tra questi, 99 impianti situati in 58 strutture sono risultati esenti da legionella. In cinque strutture la presenza di batteri è risultata così contenuta da non richiedere l'adozione di provvedimenti diretti. In sei impianti invece la presenza di legionella superava il valore limite di 1000 germi per litro d'acqua. In questi casi è stata predisposta immediatamente una disifenzione termica per abbassare l'alto valore di legionella. L'efficacia della misura d'urgenza applicata è stata comprovata dal controllo fatto successivamente.

Nelle strutture in cui sono stati riscontrati alti valori di legionella non si sono tuttavia verificati casi di malattia legati a questo battere, né la febbre di Pontiac (una forma leggera di infezione da legionella) né l'insidiosa legionellosi (la malattia del legionario). Per ridurre la presenza di legionella sono state predisposte ulteriori misure e sono previsti altri controlli da parte del Laboratorio chimico.

Identikit della legionella (lat. Legionella pneumophila)

Le legionelle sono batteri acquatici che possono provocare la malattia del legionario o legionellosi e malattie di tipo influenzale come la febbre di Pontiac. Il nome legionella risale alla prima grave epidemia di polmonite acuta, contratta da un gruppo di veterani della legione americana nel 1976 a Filadelfia. Questa infezione che colpì in forma grave 182 persone, di cui 29 morirono, fu trasmessa attraverso un impianto di aria condizionata. Il batterio della legionella si trova quasi ovunque, dove c'è dell'umidità. Negli impianti di umidificazione artificiali, con temperature comprese tra i 25 e i 45 gradi Celsius, quali i sistemi per l'acqua calda, gli impianti di aria condizionata, la rosetta della doccia ecc. questi batteri trovano condizioni ideali per moltiplicarsi. Il contagio avviene attraverso l'inalazione di un aerosol infettato. Attraverso l'inspirazione di una miscela fatta di aria e piccolissime particelle d'acqua, i germi arrivano ai polmoni dove possono provocare gravi forme di polmonite, particolarmente nei soggetti con un sistema immunitario indebolito. Tuttavia, le legionelle assunte attraverso il tubo digerente (per esempio bevendo acqua contaminata o ingerendo cibi che contengono legionelle) non sono pericolose e non causano malattie. Il fatto che più persone contemporaneamente siano affette da legionellosi è da imputare a un'unica fonte di infezione e non alla trasmissione da persona a persona. Il metodo migliore per impedire il proliferare di batteri di legionella negli impianti di acqua calda è quello di mantenere una temperatura garantita di almeno 60 gradi celsius nei serbatoi di scorta e di 50 gradi dell'acqua del rubinetto.

Organo: Dipartimento di giustizia, polizia e sanità dei Grigioni

Fonte: it Laboratorio chimico per il controllo delle derrate alimentari e per la protezione dell'ambiente

Data: 21.08.2001

Legionellas en singuls sistems d'aua chauda da clinicas, ospitals e chasas

En sis sistems d'aua chauda da 69 ospitals, clinicas e chasas da vegls e da tgira en il Grischun ha il laboratori chemic per la controlla da victualias e la protecziun da l'ambient constatà contaminaziuns tras bacterias da legionella. Grazia a las mesiras prendidas han ins dentant pudì eliminar immediatamain u almain reducir fermamain questas contaminaziuns.

La primavaira da quest onn ha il laboratori chemic examinà sin incumbensa dal departament da giustia, polizia e sanitad totalmain 111 indrizs per preparar aua chauda en 69 ospitals, clinicas, chasas da vegls e da tgira. 99 da tals indrizs da preparar aua chauda en 58 manaschis eran libers da legionellas. Tschintg manaschis han mussà ina contaminaziun uschè minima ch'i n'ha betg fatg basegn da prender mesiras directas. En sis sistems d'aua chauda ha la contaminaziun da legionellas dentant surpassà la valur da limit da 1000 scherms per liter aua. En ils manaschis pertutgads han ins ordinà immediatamain ina desinfecziun termica per sbassar las autas valurs da legionellas. L'efficacitad da questas mesiras urgentas è vegnida confermada tras ina controlla posteriura.

Or da las isntituziuns, en las qualas ins ha constatà mesiras pli autas da legionellas, n'èn dentant vegnidas annunziadas naginas malsognas; ins n'ha constatà ni la fevra da pontiac (ina furma pli leva da l'infecziun da legionellas) ni la legionellosa ch'è pli maligna (malsogna dals legiunaris). Ins ha ordinà ulteriuras mesiras per reducir la contaminaziun tras legionellas, ed ulteriuras controllas posteriuras tras il laboratori chemic èn planisadas.

Infurmaziuns davart las legionellas (lat. legionella pneumophila)

Legionellas èn bacterias che vivan en l'aua e che pon chaschunar tant la malsogna dals legiunaris u legionellosa sco er malsognas dal tip da grippa sco p. ex. la fevra da pontiac. Il num legionella deriva da l'emprima greva epidemia da malcostas acuta che ha pertutgà ina gruppa da veterans da la American Legion 1976 a Philadelphia. Questa infecziun, tar la quala 182 persunas èn vegnidas grevamain malsaunas e 29 d'ellas èn mortas, è vegnida derasada d'in indriz da climatisaziun. Legionellas chattan ins bunamain dapertut nua ch'igl è umid da natira. En ils sistems d'umiditad creads dals umans cun temperaturas tranter 25 e 45 grads Celsius, sco p. ex. sistems da preparar aua chauda, indrizs da climatisaziuns, chaus da duscha e.u.v. chattan questas bacterias cundiziuns fitg favuraivlas per lur reproducziun. L'infecziun succeda tras inhalar in erosol infectus. Cun inhalar ina maschaida d'aria e pitschnas dagutellas d'aua che cuntegnan legionellas arrivan ils scherms en ils pulmuns, nua ch'els pon chaschunar grevas pneumonias, surtut tar persunas cun in sistem d'immunitad flaivel. Legionellas che vegnan absorbadas via il tract da digestiun (baiver aua contaminada u mangiar victualias che cuntegnan legionellas) n'èn dentant betg privlusas e na chaschunan naginas malsognas. Il fatg che pliras persunas pon esser pertutgadas a medem temp d'ina legionellosa è d'explitgar cun ina funtauna d'infecziun communabla e betg cun l'infecziun d'in uman tras in auter. La meglra metoda per impedir la creschientscha da legionellas è ina temperatura garantida d'almain 60 grads Celsius en ils recipients da provisiun e da 50 grads a la spina.

Gremi: departament da giustia, polizia e sanitad dal Grischun

Funtauna: rg laboratori chemic per la controlla da victualias e la protecziun da l'ambient

Data: 21.08.2001